वार्षिक खेल-कूद में 75 बच्चे हुए शामिल
सराईपाली | हायर सेकंडरी स्कूल मल्दामाल में वार्षिक खेल-कूद का आयोजन बुधवार से शुरू हुआ। उत्सव का शुभारंभ शाला विकास समिति हायर सेकंडरी के अध्यक्ष महेंद्र प्रधान ने किया। प्रतियोगिता का आयोजन विद्यार्थियों को चार समूहों में बांटकर किया जा रहा है। रोज, जस्मिन, लोटस और मेरीगोल्ड प्रत्येक समूह में 75 विद्यार्थियों को रखा गया है। उनके बीच खो-खो, कबड्डी, वॉलीबाल, 100, 200 और 400 मीटर दौड़, गोला व तवा फेंक, क्रिकेट, लंबी व ऊंची कूद आदि प्रतियोगिता हो रही है। इस अवसर पर प्राथमिक शाला के अध्यक्ष कैलाश बरिहा, पंच संन्यासी व बड़ी संख्या मे विद्यार्थियों के साथ ग्रामीण उपस्थित थे।
hin_Deva hin_Deva